
32 DR.30.11.2021 

 
Namun, dalam masa yang sama kita mendapat aduan tentang peranan LHDN 

yang saya faham sangat bersungguh-sungguh untuk pastikan bahawa tidak berlaku 
ketirisan dalam pungutan cukai. Akan tetapi kaedah yang diguna pakai oleh LHDN iaitu 
bayar dahulu, bincang kemudian barangkali boleh menekan rakyat dalam situasi 
pandemik terutamanya untuk B40 dan juga M40.  

■1150 

 Adakah kementerian bersedia untuk melihat kembali pendekatan yang dibuat oleh 
LHDN ini supaya memberi kesan yang baik kepada rakyat untuk membayar cukai dengan 
cara berhemah dan juga akhirnya memberi kesan yang baik kepada negara kita daripada 
segi ekonominya? Terima kasih. 

Dato’ Sri Azalina Othman Said [Pengerang]: Silakan.  

  Tuan Haji Yamani Hafez bin Musa: Terima kasih kepada Yang Berhormat dari 
Kuala Nerus. Kita akan ambil maklum dan terutamanya sekali kepada mereka yang dalam 
kategori B40 dan M40, mungkin kita boleh minta LHDN untuk melonggarkan atau 
meringankan usaha yang bayar dahulu dan kira kemudian. Kita akan membawa 
rancangan ini dalam peringkat kementerian, terima kasih Tuan Yang di-Pertua.   

Dato’ Sri Azalina Othman Said [Pengerang]: Yang Berhormat Bukit Bintang. 

Tuan Fong Kui Lun [Bukit Bintang]: Terima kasih Tuan Yang di-Pertua. Soalan 
tambahan. Saya ingin bertanya Yang Berhormat Timbalan Menteri adakah kerajaan 
benar-benar yakin kutipan hasil 2022 akan meningkat bagi menampung perbelanjaan 
negara dan apakah alasan untuk menyokong kenaikan ini? Minta penjelasan. 

Tuan Haji Yamani Hafez bin Musa: Terima kasih Ahli Yang Berhormat Bukit 
Bintang. Semua cukai yang diperkenalkan oleh kerajaan pada tahun 2022 ianya bersifat 
anggaran hasil dan kita mengharapkan ianya dapat memberi atau meluaskan lagi dan 
memberi tambahan kepada hasil kutipan. 

Walau bagaimanapun, kita akan tahu dalam masa yang akan datang kalau 
kutipan ini  mencukupi atau tidak. Terima kasih Yang Berhormat Bukit Bintang. 

Tuan Karupaiya a/l Mutusami [Padang Serai]: Satu lagi soalan tambahan. 

Datuk Seri Dr. Haji Dzulkefly bin Ahmad [Kuala Selangor]: Tambahan.   

 Dato’ Sri Azalina Othman Said [Pengerang]: Yang Berhormat Jelutong. 
Silakan.  

 

10. Tuan Sanisvara Nethaji Rayer a/l Rajaji [Jelutong] minta Menteri 
Pengangkutan menyatakan apakah langkah-langkah yang akan diambil oleh Kerajaan 
Persekutuan mengenai penyelenggaraan dan pemulihan perkhidmatan feri Pulau Pinang. 

 
Timbalan Menteri Pengangkutan [Dato’ Henry Sum Agong]: Terima kasih 

Tuan Yang di-Pertua dan Yang Berhormat Jelutong. Operasi perkhidmatan feri Pulau 
Pinang telah diambil alih semula oleh Penang Port Sdn. Bhd., bermula 1 Januari 2021 
selaras dengan keputusan Jemaah Menteri dalam mesyuaratnya bertarikh 18 Disember 
2019. 

Selaras dengan pengambilalihan semula oleh pihak PPSB, feri-feri lama telah 
dihentikan operasi berikutan kondisi feri-feri tersebut yang terlalu usang serta tidak lagi 
efektif dan selamat untuk terus beroperasi bagi menjamin keselamatan dan keselesaan 
penumpang. 

Dalam hubungan ini, pihak berkuasa pelabuhan iaitu Suruhanjaya Pelabuhan 
Pulau Pinang dan juga operator pelabuhan iaitu PPSB telah merencana penaiktarafan 
fasiliti pelabuhan dan juga sistem operasi perkhidmatan feri Pulau Pinang. Pihak PPSB 
juga sedang dalam proses untuk melaksanakan model perniagaan perkhidmatan feri yang 
baharu di mana feri-feri baharu jenis water bus dan vehicle transporter bakal digunakan 
bermula penghujung tahun 2022 secara berperingkat.  



Namun, dalam masa yang sama kita mendapat aduan tentang peranan LHDN yang saya faham sangat bersungguh-sungguh untuk pastikan bahawa tidak berlaku ketirisan dalam pungutan cukai. Akan tetapi kaedah yang diguna pakai oleh LHDN iaitu bayar dahulu, bincang kemudian barangkali boleh menekan rakyat dalam situasi pandemik terutamanya untuk B40 dan juga M40. #1150 Adakah kementerian bersedia untuk melihat kembali pendekatan yang dibuat oleh LHDN ini supaya memberi kesan yang baik kepada rakyat untuk membayar cukai dengan cara berhemah dan juga akhirnya memberi kesan yang baik kepada negara kita daripada segi ekonominya? Terima kasih. Dato' Sri Azalina Othman Said [Pengerang]: Silakan. Tuan Haji Yamani Hafez bin Musa: Terima kasih kepada Yang Berhormat dari Kuala Nerus. Kita akan ambil maklum dan terutamanya sekali kepada mereka yang dalam kategori B40 dan M40, mungkin kita boleh minta LHDN untuk melonggarkan atau meringankan usaha yang bayar dahulu dan kira kemudian. Kita akan membawa rancangan ini dalam peringkat kementerian, terima kasih Tuan Yang di-Pertua. Dato' Sri Azalina Othman Said [Pengerang]: Yang Berhormat Bukit Bintang. Tuan Fong Kui Lun [Bukit Bintang]: Terima kasih Tuan Yang di-Pertua. Soalan tambahan. Saya ingin bertanya Yang Berhormat Timbalan Menteri adakah kerajaan benar-benar yakin kutipan hasil 2022 akan meningkat bagi menampung perbelanjaan negara dan apakah alasan untuk menyokong kenaikan ini? Minta penjelasan. Tuan Haji Yamani Hafez bin Musa: Terima kasih Ahli Yang Berhormat Bukit Bintang. Semua cukai yang diperkenalkan oleh kerajaan pada tahun 2022 ianya bersifat anggaran hasil dan kita mengharapkan ianya dapat memberi atau meluaskan lagi dan memberi tambahan kepada hasil kutipan. Walau bagaimanapun, kita akan tahu dalam masa yang akan datang kalau kutipan ini mencukupi atau tidak. Terima kasih Yang Berhormat Bukit Bintang. Tuan Karupaiya a/l Mutusami [Padang Serai]: Satu lagi soalan tambahan. Datuk Seri Dr. Haji Dzulkefly bin Ahmad [Kuala Selangor]: Tambahan. Dato' Sri Azalina Othman Said [Pengerang]: Yang Berhormat Jelutong. Silakan. 10. Tuan Sanisvara Nethaji Rayer a/l Rajaji [Jelutong] minta Menteri Pengangkutan menyatakan apakah langkah-langkah yang akan diambil oleh Kerajaan Persekutuan mengenai penyelenggaraan dan pemulihan perkhidmatan feri Pulau Pinang. Timbalan Menteri Pengangkutan [Dato' Henry Sum Agong]: Terima kasih Tuan Yang di-Pertua dan Yang Berhormat Jelutong. Operasi perkhidmatan feri Pulau Pinang telah diambil alih semula oleh Penang Port Sdn. Bhd., bermula 1 Januari 2021 selaras dengan keputusan Jemaah Menteri dalam mesyuaratnya bertarikh 18 Disember 2019. Selaras dengan pengambilalihan semula oleh pihak PPSB, feri-feri lama telah dihentikan operasi berikutan kondisi feri-feri tersebut yang terlalu usang serta tidak lagi efektif dan selamat untuk terus beroperasi bagi menjamin keselamatan dan keselesaan penumpang. Dalam hubungan ini, pihak berkuasa pelabuhan iaitu Suruhanjaya Pelabuhan Pulau Pinang dan juga operator pelabuhan iaitu PPSB telah merencana penaiktarafan fasiliti pelabuhan dan juga sistem operasi perkhidmatan feri Pulau Pinang. Pihak PPSB juga sedang dalam proses untuk melaksanakan model perniagaan perkhidmatan feri yang baharu di mana feri-feri baharu jenis water bus dan vehicle transporter bakal digunakan bermula penghujung tahun 2022 secara berperingkat.